AksaraLLM/aksara-bahasa-daerah-v1 huggingface dataset:
Sléndro utawa saléndro iku salah siji titilaras ing gamelan. Saliyané sléndro, ana uga titilaras pélog. Ana 5 swara (nada). Titilaras Sléndro béda karo titilaras pélog. Ing slendro ora ana angka 4 (papat) karo 7 (pitu). Laras sléndro duwé 5 nada ing saben gembyang utawa oktaf, ya iku 1 2 3 5 6. Kanggo gampangé asring dipadhakaké karo C-D E+ G A ing titi laras kulonan. Siji lan sijiné nada nduwé béda interval swara kang cilik.

Asal-usul
Durung ana ahli kang bisa mesthèkaké kapan sléndro wiwit ana ing tanah Jawa. Ana kang ngira yèn sléndro ana sesambungane karo Wangsa Syailendra kang naté kawentar ing Jawa kuna. Ana sawatara ahli kang golèk sesambungané sléndro karo andha swara tradhisional ing Indhia lan Cina.

Notasi

Watak lan pathet
Ing Bali, sléndro minangka kaanan kang sedhih, amarga asring dianggo bareng karo anglung kanggo acara ngobong mayit.

Ing Jawa, ana telung pathet. Pathet iku kapérang dadi nem, sanga, lan manyura. Urutan iki lumrahé kanggo pagelaran wayang

Pathet nem
Lumrahé ditulis ‘’sléndro nem’’. Pathet iki dinggo ing swara kang cendhèk kanthi adhedasar 2 karo 3. Pérangan swara ing pathet iki asring disilih déning pathet liyané. Sléndro pathet nem sareng pelog lima dianggo kanggo pagelaran wayang watara jam 21.00-24.00, wiwit jejer tekan perang prampogan utawa perang gagal.

Pathet sanga
Lumrahé ditulis sléndro sanga.  Ana kalané uga karan barang miring. Pathet iki dhedhasar swara angka 5 karo 1. Pathet iki dienggo selang-seling karo pélog pathet nem ing pagelaran wayang nalika isih bukaning wengi nganti wengi. Ing pagelaran wayang purwa pathet sanga iki digunakaké watara jam 24.00-03.00 wiwid jejer pandhita utawa wetuné Bambang tekan perang kembang.

Pathet manyura
Pathet iki nganggo swara angka 6, 2, lan 3 dadi dhasaré. Tinimbang sléndro liyané, pathet manyura luwih dhuwur swarané lan luwih sigrag. Beberangen karo pelog barang, pathet iki ing pagelaran wayang purwa dienggo ing wayah ésuk, wiwitané wengi, pungkasané wengi watara jam 03.00-06.00 wiwit salebaré perang kembang tekan tancep kayon lan kanggo upacara-upacara mirunggan. Tembung Manyura tegesé 'merak' maksude ing wektu iku wis prak-ésuk.

Uga delengen 
Musik
Gamelan
Pélog

Gamelan
Gamelan Jawa
Sléndro
Bagong iku dicipta saka wewayangané Semar. Mula saka iku, prejengané ora béda adoh. kaya déné wewayangan, Bagong awaké ireng. Tinimbang anaké Semar liyané, Bagong paling kurang ajar. Basa Jawané ora karuwan. Dhèwèké seneng ngritik apa waé.

Bagong iku asliné jenengé cukuran rambut. Bocah yèn dicukur plonthos kabèh, jenengé gundhul. Yèn sing diturahké mung ngarep thok jenengé kuncung. Yèn sing diturahké ing mburi dijenengi kuncir utawa kucir. Yèn rambut sing sisa ana sisih tengen utawa kiwa jenengé pethek. Nah bagong iku kanggo wong sing rambuté mung ana ing mburi sisih ngisor (cedhak gulu). Cukuran bagong uga karan gombak.

Yèn dideleng saka pawakané, Bagong pancèn memper Semar. Nalika Sang Hyang Ismaya didhawuhi mudhun ing donya déning Sang Hyang Tunggal, Sang Hyang Ismaya jaluk diwènèhi kanca. Kaya déné lumrahé panakawan kang tegesé kanca kang nyeksèni, paling ora punakawan ana loro. Sanghyang Tunggal banjur gawé bagong saka wewayangané Semar.

Bagong nduwé bojo jenengé Dèwi Bagnawati lan urip ing padhepokan Klampis Ireng.

Ing panggonan liya, Bagong sok diganti jeneng. Ana kang diowahi urutan kulawargané. Ing Jawa Tengah, Bagong iku anak ragilé Semar. Déné ing Tlatah Banyumas, paraga kaya Bagong iki dadi pambarepé. Ing panggonan liya iku, Bagong sok diganti dadi Bawor, Carub, Cepot, Lupit utawa Astrajingga

Pranala njaba 
 Bagong ing Bausastra Javanese Dictionary, 25 Agustus 2008

Wayang
Panakawan
Paraga wayang
Upacara Adat
Ing tlatah Banyumasan ana manéka warna wangun upacara tradhisional sing unik lan khas gegandhéngan kaliyan sistém kapercayan lan pandhangan urip masarakaté ing antarané: 
 Unggah-Unggahan
 Udhun-Udhunan
 Baritan
 Ujungan
 Cowongan
 Penjamasan Pusaka
 Rajaban & Pager Jaro
 Suran
 Sadranan

Klambi Adat 
Dhaérah Banyumasan nduwé klambi tradhisional sing khas banget. Ing kalangan wong cilik ditemoni klambi kaya lancingan, bebed wala, pinjungan, iketan, nempean lan liya-liyané. Sauntara ing kalangan priyayi ditemoni klambi beskap kanggo kaum priya lan nyamping kanggo kaum wanita. Yèn klambi adat iki diberdayaké kanthi maksimal kanggo kapentingan wisata mesthi waé bakal bisa dadi daya tarik dhéwé kanggo wisatawan.

Banyumasan language edition of Wikipedia

Banyumasan
Ing tlatah Banyumasan ngrembaka Basa Jawa kanthi cara tutur Banyumasan. Akèh pawongan kang duwé panemu yèn Basa Banyumasan iku luwih tuwa tinimbang basa Jawa kang sumrambah saiki. Ora kaya basa Jawa ing tlatah liyané, ing kéné pangucapan vokal lan konsonan kaya ing basa Jawa Kuna. Huruf-huruf mau diwaca wantah kaya déné maca tulisan Basa Indonesia.

Umpamane, "tiba" diucap "tiba" ora "tibò" kaya ing tlatah Jawa liyané. Jeruk diucap jeruk ora jerok. Mula saka iku, pangucapane dianggep cedhak marang basa Jawa Kuna. Seka kosa-kata, ana sawatara basa Kawi kang isih ana. Umpamane, inyong (Banyumas) karo ingong (Kawi). Rika karo rika

Tembung "rika" iki uga isih tinemu ing Basa Using ing tlatah Banyuwangi. Sawetara tembung ing basa osing uga akèh tinemu sing padha karo basa Kawi.

Sastra ing basa Banyumasan naté ditulis déning Ahmad Tohari. Ing koran Suara Merdeka, pujangga saka tlatah Banyumas iki nyalin basa novèl anggitane dhéwé, Ronggeng Dukuh Paruk, kanthi basa Banyumasan. Carita iku tinulis dadi carita sambung.

Ing sawatara Majalah Basa Jawa, rata-rata ana rubrik kanggo basa Banyumasan iki.

Banyumasan language edition of Wikipedia

Banyumasan
Sastra
Sastra Indonésia
Angguk iku kasenian wujud jogèd-jogèd kanthi nafas Islam. Paraga jogèd-jogèd ana wolung wong lan ing akir tontonan para paragané padha mendem utawa intrance.
Aplang utawa Daeng iku kasenian sing mèmper karo Angguk, pemainé nom-noman wadon.
Bégalan inggih punika seni tutur tradhisional ingkang dipun-ginakaken kanggé sarana upacara penganténan, ubarampénipun kados ta pirantos dhapur, antawisipun inggih punika ilir, ian, cething, kukusan, saringan ampas, tampah, sorokan, cénthong, siwur, irus, kendhil lan wangkring. Pirantos punika gadhah teges ingkang ngewrat falsafah jawa lan migunani kanggé para pinangantén. Kesenian begalan punika kesenian tradhisional ingkang awujud drama, amargi ngemot unsur dialog, ulah raga, jogèd, iringan. Seni bégalan dipunparagani kalih tiyang, ingkang satunggal dados tiyang pambégal ingkang kawastanan Rékaguna lan ingkang satunggal malih dados tiyang ingkang dipunbégal kawastanan Gunaréka. Seni bégalan punika dipuniringi gendhing. Bégalan minangka kombinasi antawisipun seni jogèd lan seni tutur.
Busana ingkang dipun-ginakaken déning paraga limrahipun ngagem busana Jawa. Prekawis-prekawis ingkang kedah dipun-gantos inggih punika:
1.	Iringan ingkang dipun-ginakaken inggih punika kanthi instrumen gamelan jawa, manawi obahan jogèd dipunjumbuhaken kanthi wirama gamelan.
2.	Jogèd begalan dipunparagani kalih paraga tiyang kakung ingkang maragakaken Gunareka lan Rekaguna.
3.	Gunemanipun kanthi gaya janaka ingkang wosipun babagan pitutur ingkang wigati kanggé penganten kekalih lan para pamiarsa.
4.	Wekdal kaleksanakaken ing siyang utawi sonten lan wekdal ingkang betahaken kanggé pagelaran kirang langkungipun satunggal jam.
5.	Papan panggènan ingkang dipun-ginakaken limrahipun wonten ing plataran omah penganten putri.

Jogèd Bégalan adhedhasaripun minangka jogèd rakyat ingkang migunakaken pirantos-pirantos ingkang gadhah teges simbolis ingkang migunani kanggé pagesangan wonten ing bebrayan. Guneman kanthi gaya jenaka gadhah ancas kanggé panglipur.

Cathetan suku 

Kagunan
Kagunan Jawa
Budaya Jawa
Budaya Indonésia
Kagunan Jawa
Warisan budaya
Bongkel iku musik tradhisional kang memper anglung. Bongkel iki mung ana sa instrumen kanthi patang wilahan laras Slendro sing mung nganggo swara 2,3,5,lan 6. Ing pagelarane nganggo gendhing-gendhing mirunggan bongkel.
Buncis (asalé saka basa Walanda, boontjes, Phaseolus vulgaris L.) ya iku tuwuhan polong-polongan sing bisa dipangan.. Woh, wiji, lan godhongé bisa digawé jangan. Buncis ngandhut protèin kang akèh. Dipercaya asalé saka Amérika Tengah lan Amérika Latin.

Dhèskripsi 
Tuwuhan buncis iku tuwuhan mrambat, dhuwuré nganti 2-3 mèter, bisa urip apik ing papan kang dhuwuré watara 1.000-1.500 m dpl. Pang buncis wernané ijo, jejeg, bunder, empuk lan mrambat. Godhongé iku godhong majemuk, dhapuré lonjong, dawané watara 8–13 cm lan ambané 5–9 cm, ana rambuté lan mucuk, bongkoté mbunder, pinggiré rata, rangka godhongé nyirip, gagang pesagi, duwé anak godhong cacahé telu, wernané dudu ijo tuwa.

Cathetan sikil 

Phaseolus

nn:Baune
Barzanji utawa Perjanjen iku sejatine salawatan sing diiringi seni musik kanthi nafas Islam sing nganggo saperangkat piranti tabuh sing ingaran terbang utawa trebang. Ing kéné, lagu-lagune dijupuk saka kitab Barzanji. Ing tanah Jawa, Barzanji iki asring dienggo ing sadengah upacara, upamané kelairan bayi utawa ngantenan.

Kitab iki isiné sajarah Muhammad, kang nyakup silsilah keturunan, jaman cilik, pemudha, nganti diangkat dadi rasul. Kitab iki ngunggulake Muhammad supaya dadi tuladha kanggo sapa waé.

Kitab Barzanji dijupuk saka jeneng pujanggane, ya iku Syekh Ja'far al-Barzanji bin Husin bin Abdul Karim. Asline, kitab iki jenenge 'Iqd al-Jawahir (Kalung Berlian). Syeh Barzanji lair ing Madinah taun 1690 lan séda taun 19766. Dhèwèké asliné keturunan saka panggonan ing Kurdistan, Barzinj.

Kesenian Jawa
Barzanji
Wayang Kulit Gagrag Banyumasan, ya iku pagelaran wayang kanthi napas Banyumasan. Ing tlatah iki ana 2 (rong) gagrag, ya iku gagrak kidul gunung lan gagrag lor gunung. Wayang kulit gagrag Banyumasan iki kenthel karakyatane ing pagelaran.

Lumrahé critane ora béda adoh karo panggonan liyané ing tanah Jawa. Bedane kang paling ketara ya iku ing paraga Bawor. Bawor iki kaya Bagong. Awake lemu, cendhek, lan lucu. Yèn cara Gagrag Wetanan (Sala, Yogya) Bagong iku putra ragile Semar saka pérangan Punakawan, Yèn cara Gagrag Banyumasan, Bawor iku pembarep saka pérangan Punakawan.

Dhalang-dhalang kang nggelar gagrag iki antarané: Ki Sugito Purbacarito, Ki Sugino Siswacarito, lan Ki Suwarjono.

Wayang
Kesenian Jawa
Wayang Kulit Gagrag Banyumasan
Calung iku perangkat gamelan kaya Gamelan Jawa kang digawé saka pring wulung. Calung sumrambah ing Banyumas lan sakupenge, sarta Jawa Kulon. Calung karakit saka: gambang barung, gambang panerus, dhendhem, kenong, gong, lan kendhang. Ing pagelarane, calung dikanteni déning sindhen. Aransemen lagune nganggo gendhing-gendhing Banyumasan, gendhing gaya Banyumas, Surakarta-Jogjakarta, lagu-lagu Sundha, gendhing Sundha, lan uga lagu pop.
Ebeg utawa Ebleg iku siji jogèd tradhisional khas Banyumas kanthi nganggo ebeg utawa jaran kepang. Kesenian iki nggambaraké kegagahane prajurit wadyabala jaran kanthi samubarang atraksiné. Lumrahé, ing pagelaran ebeg ana atraksi barongan, penthul, lan rikat. Ing kéné, pagelaran iki diiringi gamelan kang sinebut bendhé.

Piranti iringan 
Ebeg racaké diiringi nganggo piranti kang diari bendhe. Bendhe iku piranti kang wujudé kaya gong, nanging luwih cilik.

Uga delengen 
 Barongan
 Réyog

Rujukan

Pranala njaba 
 Ebeg Banyumasan Youtube

Kesenian Jawa
Banyumasan
Ebeg
Kesenian tradhisional Indonésia
Tlatah Banyumasan iku ana 3 pérangan:

Wewengkon Lor
Kabupatèn Brebes
Kabupatèn Tegal
Kutha Tegal
Kabupatèn Pemalang
Umum diarani wewengkon Tegalan. Budaya sing urip ing wewengkon Tegalan iki umum diarani budaya Tegalan utawa budaya Tegal. Budaya Tegalan iki ya iku pérangan utawa sub saking budaya Banyumasan.

Wewengkon Kidul
Kabupatèn Cilacap
Kabupatèn Banyumas
Kabupatèn Purbalingga
Kabupatèn Banjarnegara
Kabupatèn Kebumen
Umum diarani wewengkon Banyumas utawa Eks. Karasidenan Banyumas. Kebumen iku kalebu eks. Karasidenan Kedu ning amargi budaya ingkang urip wonten ing Kebumen ya iku budaya Banyumasan dadi biyasa dianggep kalebu wewengkon Banyumasan.

Wonten ing Banyumas Kidul ugi boten sadaya ngagem basa Banyumasan kados Majenang, Cilacap, Dayeuhluhur, Cilacap lan Salem, Brebes ndhèrèk wewengkon Eks. Karasidenan Banyumas nanging ngagem basa Sundha.

Wikipedia sing nganggé Basa Banyumasan

Banyumasan
Unggah-Unggahan yaiku upacara slametan sing dileksanaaké saben dina jemuwah kliwon wulan Ruwah kanthi papan ing Pasaréan Bonokeling, désa Pekuncen, kecamatan Jatilawang.

Banyumasan
Udhun-Udhunan, ya iku upacara selametan kang dileksanaake ing wulan Syawal ing Makam Bonokeling, désa Pekuncen, Kacamatan Jatilawang.

Banyumasan
Baritan, ya iku salah sawijiné upacara adat Jawa. Ana ing tlatah Kacamatan Ajibarang baritan wujud upacara slametan sawernaning kéwan ingon-ingon kang diadani ing wulan sura kanthi nggelar kesenian lengger.

Manawa ing kabupatèn Kulon Praga, mligi tlatah sisih lor, (Kacamatan Kalibawang, Kacamatan Samigaluh, Kacamatan Nanggulan) lan sak kiwa tengené, baritan ya iku sawijiné upacara slametan kang diadani ing dina Selasa Kliwon sadurungé mangsa tandur pari. Baritan cekakané tembung saka nyebar uritan.

Purwakané upacara iki kanthi jiarah kubur ing pasaréan ing dina Senèn Wagé, banjur njupuk banyu saka sumber-sumber kang ana ing désa. Dina Selasa Kliwon dadi pucuking adicara, para warga padha kumpul anèng sawah kanthi nggawa manéka warna panganan lan sawernaning kéwan ingon-ingon, kéwan-kéwan mau lumrahé padha dikalungi kupat, banjur sesepuh mandhégani ndedonga nyuwun marang Gusti Kang Kuwasa supaya anggoné tetanèn bisa subur lan ngasilaké panén kang ngrembaka, kéwan ingon-ingon bisa anak-pianak, warga tentrem lan aman. Sak rampungé banyu saka sumber mau rampung didongani nuli dicuraké ana ing kalèn kang ngoncori sawahing warga, lan para warga kang padha mèlu kendhuri banjur kembul bujana bebarengan.

Réferènsi 
 Baritan di Dukuh Karang, Samigaluh 
 Warga Kanoman Gelar Tradisi Baritan

Kagunan
Kagunan Jawa
Budaya Jawa
Budaya Indonésia
Warisan budaya
Ujungan, ya iku upacara njaluk udan sing ditindakaké kanthi cara adu manungsa mawa piranti sawatang rotan sing dipigunaaké kanggo menthung mungsuhé. Ujungan ditindakaké ing mangsa kapapat lab kalima ing wewengkon kacamatan Somagedhé, Banyumas.

Banyumasan
Cowongan, iku upacara njaluk udan kanthi piranti irus utawa siwur sing dipacaki kaya manungsa minangka srana mlebuné "indhang"/ roh arwah para leluhur. Cowongan dileksanaaké ing mangsa kapapat lan kalima ing tlatah kecamatan Somagedhé, Banyumas.

Banyumasan
Penjamasan Pusaka, ing tlatah Banyumas ana rong papan sing nindakaké upacara penjamasan pusaka, ya iku ing désa Kalibening kacamatan Banyumas, lan désa Kalisalak kacamatan Kebasen. Penjamasan Pusaka ditindakaké saben 12 Mulud ing pètungan aboge.

Banyumasan
Rajaban lan Panggawéan Pager Jaro ing masjid Saka Tunggal désa Cikakak, kecamatan Wangon, dilakokaké prosèsi panggawéan pager jaro sing ngilingi kabèh kompleks masjid, ditindakaké saben tanggal 27 Rajab ing pètungan aboge, mundur sadina saka pètungan taun Hijriyah.

Banyumasan
Suran, mèh kabèh masarakat Banyumas ngenal upacara Suran, ya iku upacara sedhekah bumi sing ditujokaké kanggo tolak bala kanthi cara manéka warna kaya ruwat bumi, upacara slametan ing pasaréan leluhur lan liya-liyané.

Banyumasan
Sadranan, kaya déné Suran mèh kabèh masarakat Banyumas ngenal Sadranan, ya iku prosèsi reresik kuburan kang diterusaké kendurèn. Sadranan iku sawijining wangun upacara ngenang arwah leluhur kanthi cara ngresiki pasaréané sadurungé pangleksanan pasa ing wulan Ramelan.

Ing daerah sakiwa-tengené Gunung Merapi lan Merbabu, sadranan dianakaké gedhé-gedhéan. Iki malah ngungguli lebaran. Limrahipun ing wedhal punika sedaya kerabat lan sadulur sami datang téng omah omah lan ngresakaken dedaharan ingkang dicépakaken déning séng duwé omah.

Ing désa Kenthèng kacamatan Susukan kabupatèn Semarang, Sadranan dianakaken setahun kaping kalih. Sadranan ing sasi ruwah dianakake sedoyo masarakat désa nganggé tradisi agama Islam. Ing sasi Sura, sadranan dianakake malih nganggé tradisi agama Buda. Iku ingkang dipunsebut Patidana utawa mbagi kabecikan ingkang sampun ditindakake marang sanak kulawarga ingkang sampun séda. Ugi kanggé sedaya makluk supaya ngraosaken seneng kalih kabecikan ingkang dipundhamel marang sanak kulawarga ingkang taksih gesang.

Banyumasan
Kabupatèn Banyumas (Carakan: , Pegon: كَبُڤَتَينْ بَڽُمَسْ), iku kabupatèn ing Jawa Tengah sing pernahé ing sisih kidul Gunung Slamet, Kutha Purwokerto iku kutha krajan kabupatèné, kutha-kutha liyané: Wangon, Ajibarang, Banyumas, Sokaraja, Patikraja, Tambak lan liya-liyané. Jembar wewengkon kabupatèn iki ± 1,329.02 Km²
Cacahe Penduduk: 1,578,129 jiwa.

Sajarah

Géografi 

108 0 ‘ 17 ”-109 0 27’15” Bujur wétan lan 7 0 15 ‘05” – 7 0 37 ‘10” Lintang kidul.

Bates Wewengkon 

Sisi wétan berbatesan kalih Kabupatèn Purbalingga, Kabupatèn Banjarnegara lan Kabupatèn Kebumèn, sisih kidul berbatesan kalih Kabupatèn Cilacap, sisih kulon berbatesan kalih Kabupatèn Cilacap, Kabupatèn Brebes lan sisih lor berbatesan kalih Kabupatèn Tegal lan Kabupatèn Pemalang.

Jarak kutha 

Jarak Kabupatèn Banyumas kaliyan kutha-kutha sakiteré ing wewengkon Banyumasan yaiku:

 Kutha Tegal: 114 Km
 Pemalang: 144 Km
 Brebes: 127 Km
 Purbalingga: 20 Km
 Banjarnegara: 65 Km
 Kebumèn: 85 Km
 Cilacap: 53 Km

Papréntahan 
Kabupatèn Banyumas ketata saking 27 kacamatan, kalurahan lan désa. Kacamatan-Kacamatan ing Kabupatèn Banyumas yaiku:
 Lumbir
 Wangon
 Jatilawang
 Rawalo
 Kebasèn
 Kemranjèn
 Sumpyuh
 Tambak
 Somagedhé
 Kalibagor
 Banyumas
 Patikraja
 Purwajati
 Ajibarang
 Gumelar
 Pekuncèn
 Cilongok
 Karanglewas
 Sokaraja
 Kembaran
 Sumbang
 Baturadèn
 Kedhungbanthèng
 Purwakerta Kidul
 Purwakerta Kulon
 Purwakerta Wétan
 Purwakerta Lor

Ékonomi & Sosial

Plesiran

Deleng uga 
 Pratélan Daerah Tingkat II
 Gethuk goreng
 Lambang Kabupatèn Banyumas

Deleng uga 
 Curug Cipendok
 Jawa Tengah

Pranala njaba 

 Situs Web Resmi 
 Situs Banyumas basa Inggeris 
 Milis Banyumasan 
 Dinas Pariwisata Pemkab Banyumas 

Pratélan Daerah Tingkat II
Banyumas
Kabupatèn Banyumas
Wayang Révolusi iku wayang kang njupuk carita jaman kamardhikan Indonésia. Jaman mbiyen, wayang iki kanggo awèh panyuluhan marang warga apa pentinge urip tanpa dijajah. Saiki, wayang iki wis arang digelar manèh.

Wayang iki wiwitane digawé déning Raden Mas Sayid saka Pura Mangkunagaran, Surakarta. Nalika  Konggres Pemuda ing Madiun, Jawa Wétan, 1947, para aktivis kamardhikan sarujuk supaya nganggo wayang kanggo sesuluh. Pisanane, wayang-wayang iku nganggo kertas karton kang ditempeli gambar-gambar tokoh nasional saka guntingan, kaya ta Soekarno lan Mohammad Hatta. Gandheng iki uga magepokan kalawan Walanda, mula ana uga wayang-wayang saka bangsa Walanda. Wayang iki banjur digawé kaya déné wayang lumrahe, ya iku nganggo kulit kéwan.

Ing taun 1960, saperangkat wayang mau dituku déning Museum voor Volkenkunde, Rotterdam, Walanda. Wayang-wayang mau bisa mulih manèh ing Indonésia taun 1995. Wayang-wayang mau saiki dadi koleksine Museum Wayang ing Jakarta. Museum iki uga nggawé salinan sawatara wayang kang naté ana.

Wayang
Kabupatèn Cilacap (Carakan: , Pegon: كَابُوڤَاتَينْ چِيلَاچَاڤْ), iku salah sawijiné kabupatèn ing Jawa Tengah, pernahé ing pasisir kidul, kutha Cilacap iku kutha krajan kabupatèné, kutha-kutha liyané:, lan liya-liyané. Jembar wewengkon kabupatèn iki ± 2.142,59 km² utawa  hèktar.

Sajarah

Géografi 

Kabupatèn Cilacap panggonane ana antarané 108o4’30” garis ujur wétan lan 7o30’-7°45’20” garis lintang kidul. Iklime iklim tropis, curah udan paling dhuwur ana ing sasi November lan ngisor dhéwé ing sasi Mèi. Temperatur maksimum 32,6o lan minimum 24,2 o.

Papréntahan 
Kabupatèn Cilacap ketata saking 24 kacamatan, 269 désa lan 15 kalurahan. Pratélan kacamatan ing Kabupatèn Cilacap yaiku:
 Kedhungreja
 Kesugihan
 Adipala
 Binangun
 Nusawungu
 Kroya
 Maos
 Jeruklegi
 Kawunganten
 Gandrungmangu
 Sidareja
 Karangpucung
 Cimanggu
 Majenang
 Wanareja
 Dayeuhluhur
 Sampang
 Cipari
 Patimuan
 Bantarsari
 Cilacap Kidul
 Cilacap Tengah
 Cilacap Lor
 Kampung Laut

Plesiran

Deleng uga 

 Pratélan kabupatèn lan kutha ing Indonésia

Cathetan suku

Pranala njaba 
 Situs Web Resmi

Cilacap
Kabupatèn Cilacap
Kabupatèn Banjarnegara (Carakan: , Pegon: كَبُڤَتَينْ بَنْجَرْنٚݢَرَ), iku kabupatèn ing Provinsi Jawa Tengah, Indonésia, pernahé ing wewengkon Tengah, kutha Banjarnegara iku kutha krajan kabupatèné, kutha-kutha liyané: Khuta Mandiraja, Purwanagara, Wanadadi, Klampok, Karangkobar, Wanayasa lan liya-liyané. Wiyaripun wewengkon kabupatèn iki ± 1,064,52 km² utawa 106.970,997 ha lan 3,10 % saking wiyaripun Provinsi Jawa Tengah, Indonésia.

Sajarah 
Amarga lelabuhané marang Pamaréntah Mataram sajeroning Perang Diponegoro, R. Tumenggung Dipayudha IV banjur diusulaké déning Pakubuwono VII dadi Bupati Banjar ing tanggal 22 Agustus 1831 (sadurungé status Bupati Banjar wis dibusak). Wektu semana kutha krajan kabupatèn dumunung ing Banjarmangu. Mudalé Kali Serayu dianggep kendala transportasi karo kutha krajan Kasunanan Surakarta, saéngga kutha krajan kabupatèn wusanané dipindhah menyang lokasi sing anyar ing sisih kidul kali, kanthi jeneng Banjarnegara (Banjar: sawah; Nagara: kutha).

Tumenggung Dipayudha mengku kalungguhan minangka bupati nganti taun 1846, lan pengganti Bupati Banjarnegara sabanjuré yaiku:

 R. Adipati Dipadiningrat (1846-1878)
 Mas Ngabehi Atmodipuro (1878-1896)
 Radèn Mas Jayamisena (1896-1927)
 Radèn Sumitro Kolopaking Purbonegoro (1927-1949)
 R. Sumitro (1949-1960)
 R. Mas Soedjirno (1960-1967)
 R. Soedibjo (1967-1973)
 Drs. Soewardji (1973-1980)
 Drs. H. Winarno Surya Adisubrata (1980-1986)
 H. Endro Soewarjo (1986-1991)
 Drs. H. Nurachmad (1991-2001)
 Drs. H. Djasri, MM-Drs. Hadi Supeno. MSi(2001-2006)
 Drs. H. Djasri, MM-Drs. Soehardjo (2006-2011) minangka pasangan bupati-wakil bupati banjarnegara sing kapilih sepisanan liwat Pilkada langsung.

Géografi 

Miturut Astronomis, Kabupatèn Banjarnegara wonten ing sawatawis 7° 12'-7° 31' Lintang Selatan lan 109° 29'-109° 45'50" Bujur Timur.Wonten ing iring lèr kabupatèn punika jejeran kaliyan Kabupatèn Pekalongan lan Kabupatèn Batang, Kabupatèn Wonosobo wonteng ing iring wétan, Kabupatèn Kebumèn wonten ing iring kidul lan wonmten ing iring kilèn wonten Kabupatèn Banyumas lan Kabupatèn Purbalingga.

Papréntahan 

Kabupatèn Banjarnegara ketata saking 20 Kacamatan, 5 Kalurahan lan 273 désa. Kacamatan-Kacamatan ing Kabupatèn Banjarnegara yaiku:
 Susukan
 Purwareja Klampok
 Mandiraja
 Purwanegara
 Bawang
 Banjarnegara
 Sigaluh
 Madukara
 Banjarmangu
 Wanadadi
 Rakit
 Punggelan
 Karangkobar
 Pagenthan
 Pejawaran
 Batur
 Wanayasa
 Kalibening
 Pandhanarum
 Pagedhongan

Pendhidhikan

Plesiran 
 Bukit watu sodong Ing Mandiraja
 Arum jeram
 Curug Jurug Pitu
 Gunung Lawe
 Taman satwa Serulingmas
 Dataran dhuwur Dieng
 Waduk Mrican

Deleng uga 

 Pratélan Daerah Tingkat II

Pranala njaba 

 Situs Web Resmi

Jawa Tengah

Cathetan suku 

Pratélan Daerah Tingkat II
Banjarnegara
Kabupatèn Kebumèn (Carakan: , Pegon: كَبُڤَتَينْ کٚبُمَينْ), inggih punika salah satunggaling Kabupatèn wonten ing Jawa Tengah. Papanipun wonten ing sisih kidul Pulo Jawa. Ambanipun wewengkon Kabupatèn Kebumèn punika kirang langkung 1.581,11 km².

Visi Kabupatèn Kebumèn tahun 2005-2025 iku “Kebumen Kang Mandiri lan Sejahtera Berbasis Agrobisnis”.

Pada tataran kang luweh profesional, iku visi Pembangunan Daerah Kebumen meniko perlu ditempuh lalui 5 Misi Pembangunan Daerah Kebumen yaiku:

A. Ningkataken kualitas Sumber Daya Menungso

B. Ngirangi Tingkat Kemiskinan warga

C. Ningkataken kualitas dan Kuantitas Panggonan nglayani ing Wilayah Strategis

D. Ngembangken Agrobisnis lan Usaha alit, lan Menengah kangge wujudaken Ekonomi Kerakyatan,

E. Nerapaken prinsip-prinsip toto Kepapréntahan kang sae (Good Governance) ing Penyelenggaraan Pemerintahan lan Pembangunan lan ing Sedanten Elemen masyarakat.

Sajarah 
Jeneng Kabupatèn Kebumèn inggih punika asalipun saking Kabumian ingkang ateges papan panggènipun Kyai Bumi sasampunipun dipundadosaken papan inggatan Pangeran Bumidirja utawi Pangeran Mangkubumi wanci 26 Juni 1677, nalika Sunan Amangkurat 1 taksih dados panguwasa. Kebumèn punika naté kaserat wonten ing petha sajarah nasional dumados salah satunggaling tonggak patriotik wonten ing panyerbuan prajurit Mataram ing jaman Sultan Agung tumuju beteng pertahanan Walanda wonten ing Batavia. Wekdal punika jeneng kebumen taksih Panjer. 
Salah sawijining wayahipun Pangeran Senapati inggih punika Bagus Bodronolo ingkang dipunlairaken wonten ing Dusun Karanglo, Panjer. Andhedhasar panyuwunipun Ki Suwarno, utusanipun Mataram ingkang gadhah tugas dumados punggawa ingkang ngawontenaken logistik utawa bahan pangan, saged ngumpulake bahan pangan saking laladan punika kanthi dalan tumbas.Kasagedanipun damel lumbung pari ingkang ageng ateges kanggé prajurit Mataram, kanggé pangaji-aji Sultan Agung, Ki Suwarno salajengipun dipunangkat dumados Bupati Panjer, lan Bagus Bodronolo ndhèrèk dipunkintun wonten ing Bativia dumados prajurit pengawal pangan.

Géografi 
Miturutipun géografis, Kabupatèn Kebumèn wonten ing 7°27'-7°50' Lintang Selatan dan 109°22'-109°50' Bujur Timur. Sisih kidul Kabupatèn Kebumèn inggih punika dataran cendhèk. Sisih lor punika awujud pagunungan, ingkang bagianipun saking rerangkènipun Pegunungan Serayu. Ing Kidulipun Gombong, wonten rerangkèn pagunungan kapur, ingkang ambujur dumugi Laut Kidul. Ing laladan punika wonten guwa ingkang gadhah stalagtit lan stalagmit.

Papréntahan 
Kabupatèn Kebumèn ketata saking 26 kacamatan, 11 kalurahan lan 449 désa. Punjer papréntahanipun wonten ing Kacamatan Kebumèn. Kacamatan-Kacamatan ing Kabupatèn Kebumèn, inggih punika:
 Ayah
 Buwayan
 Puring
 Petanahan
 Klirong
 Buluspesantrèn
 Ambal
 Mirit
 Prembun
 Kuthawinangun
 Alian
 Kebumèn
 Pejagoan
 Sruweng
 Adimulya
 Kuwarasan
 Rawakelé
 Sémpor
 Gombong
 Karanganyar
 Karanggayam
 Sadhang
 Banarawa
 Paduresa
 Pancawarna
 Karangsambung

Uga delengen 
 Pratélan Daerah Tingkat II

Cathetan suku

Pranala njaba 
 Situs Web Resmi 

Pratélan Daerah Tingkat II
Kebumèn
Majalah utawa kalawarti Basa Jawa wis ana sadurungé Indonésia mardhika. Akèh sing wis mati nanging ana uga kang isih terbit tekan dina iki. Ing antarané médhia-médhia iku antarané:
 Majalah Panjebar Semangat
 Majalah Damarjati
 Majalah Jaya Baya
 Majalah Djaka Lodhang
 Parikesit
 Tabloid Mekar Sari

Sastra Jawa
Ngèlmu étung utawa Aritmatika iku saka basa Yunani αριθμός sing tegesé wilangan/angka. Sajeroning basa Arab sok diarani karan jeneng ngèlmu al-Hisab. Dadi pangertèn dhasar ngèlmu étung ya iku èlmu wilangan utawa angka sing dhasaré saka wilangan-wilangan bulat 0, 1, -1, 2, - 2,..., lan seterusé, liwat operasi dhasar pètungan:

Sajarah
Ngèlmu étung kanthi wilangan desimal, kang ora bisa ilang ana saka carita menangé bangsa Arab sawisé nguwasani Alexandria ing taun 641 M.Sajeroning nguwasani Alexandria bangsa Arab tetep nganggokake lan ngembangaké ngèlmu étung (aritmatika) Yunani lan mumpangaté Yunani bisa ngawa ana ing Éropah Kulon sawisé nguwasani Spanyol ing taun 747 M. Ing mangsa iku praja-praja kulon isih taun-tahunan ing masa péteng kang sok diarani the dark age. Bangsa Arab akèh diprabawai karo nagara-nagara saubengé kaya ta prabawa ing ngèlmu éetung ana ing ilmuwan Hindhu  lan  India ya iku  Brahmagupta (598-660 M) lan Arya-Bhata (475-550 M). Saka prabawa Yunani lan India mau, lan bangsa Arab duwé warisan ya iku simbol saka 1 (siji) nganti 9 (songo)kang mumpangaté biisa kanggo ètung-ètungan ana ing sajeroning urip sadina-dina. Sajeroning para ilmuwan muslim nguwasani ngèlmu étung (aritmatika)ngalamipangowahan kang akèh, kaya ta kanggo ngitung jumlah kang akèh tuladha:sak yuta, sak milyar lan sapituruté. Ilmuwan Islam ngusahake lan nyipta wilangan kang bisa mumpangati kanggo ngitung wilangan cacahan kang akèh.Lan metu wilangan 0 (nol) utawa sifr kanggo mumpangate tandha wilangan desimal kalipatan sepuloh, sewu lan sapituruté. Kang nemu wilangan 0 (nol) jénengngè Abu Abdullah Muhammad bin Musa al-Khwarizmi (780-850M) ya iku ilmuwan saka umat muslim kalahiran saka Khwarizm Kheva, kuta kang ana ing kidul kali Oxus Uzbekistan sajeroning ana ing karyané kanthi judhul Al-Maqala fi Hisab al-Jabr wa al-Muqabalah Sajeroning siji sistem kang ana wilangan desimal anyaré kang dipirantèni karan simbol o (nol). Ngèlmu étung, sabanjuré duwé panggonan kang jembar ing para filsuf utawi ilmuwan muslim.

 tambah (lan) / (+)
 suda (-)
 ping (x)
 para (:)

Uga delengen 
 Matématika

Matématika
Paribasan Baladéwa ilang gapité iku tegesé wong kang ilang kaluhurané.

Wedharan
Baladéwa iku paraga saka wiracarita Mahabarata sing uga populèr dadi paraga wayang ing Tanah Jawa. Baladéwa iku paraga sing gagah pideksa, nanging wayang yèn ilang gapité ora bisa dienggo déning dhalang. Gapit iku kayu utawa lulang penyu sing kanggo njepit wayang supaya bisa ditancepké ing debog lan bisa jejeg.

Delenga uga
 Paribasa lan Saloka Jawa

Paribasan Jawa
Cébol nggayuh lintang iku tegesé nduwé kekarepan sing mokal bisané kalakon.

Paribasan Jawa
Paribasan kutuk nggèndhong kemiri iku tegesé nyandhang kang sarwa aji ngambah dalan kang gawat.

Uga delengen 
 Sanepa
 Saloka

Paribasan Jawa
Saint-Dié-des-Vosges iku kutha gedhé ing Vosges département ya iku ing région Lorraine dumunung ana ing Prancis kidul.

Géografi

Ékonomi

Sajarah 
 
1507 : Universalis Cosmographia (Martin Waldseemüller)

Budaya

Universitas 

Institut universitaire de technologie :
 Elektronik
 Informatika
 Komunikasi
 Internèt

Pranala njaba 
 Portal resmi Saint-Dié-des-Vosges 
 Situs Universitas

Prancis
Kutha ing Prancis
Durèn monthong iku jinis durèn saka Thailand sing regané pancèn larang banget ning rasané ugo nikmat banget lan ponggéné cilik.

Woh-wohan
Durèn pétruk iku jinis durèn saka laladan Kendhal lan Welèri ing tlatah cedhak Semarang Jawa Tengah sing rasané ugo ora kalah énak, nanging ponggéné isih gedhé, dadi yo kurang marem.

Woh-wohan
Kembang (flos) iku struktur reprodhuksi sèksual tetuwuhan ngembang (divisio Magnoliophyta utawa Angiospermae, "tetuwuhan wiji katutup"). Ing kembang ana organ reprodhuksi (benang sari lan putik). Kembang sadina-dina uga dianggo nyebut struktur kang kanthi botani diarani kembang majemuk utawa inflorescence. Kembang majemuk iku kumpulan kembang-kembang kang ngumpul ing sakroncèn. Ing kontèks iki, ékan kembang kang nyusun kembang majemuk diarani floret.

Fungsi kembang 
Kembang fungsi mligi ngasilaké wiji. Penyerbukan lan pembuahan dumadi ing kembang. Sawisé pembuahan, kembang bakal dadi woh. Woh iku struktur kang nggawa wiji.

Fungsi biologi kembang yaiku minangka wadhah manunggalé gamet lanang (mikrospora) lan wadon (makrospora) kanggo ngasilaké wiji. Prosès diwiwiti kanthi panyerbukan, banjur pambuahan, lan diterusaké karo pambentukan wiji.

Sapérangan kembang duwé warna kang ngejrèng kang duwé fungsi minangka panarik kéwan pambiyantu panyerbukan. Sapérangan kembang liyané ngasilaké panas utawa aroma kang khas, uga kanggo narik kéwan kanggo ngrewangi panyerbukan.

Manungsa kawit biyèn seneng karo kembang, mligi kang manéka warna. Kembang dadi salah sawijiné panentu pangaji siji tetuwuhan minangka tetuwuhan hias.

Morfologi kembang 

Kembang iku batang lan godhong kang kamodhifikasi. Modhifikasi iki disebabaké déning pangasilan siji enzim kang dirangsang déning sapérangan fitohormon tinentu. Pambentukan kembang dikendhalèkaké kanthi genetik lan ing akèh jinis diindhuksi déning owah-owahan lingkungan tinentu, kaya ta suhu asor, suwéné kena cahya, lan sumadiyané banyu (deleng artikel Pambentukan kembang).

Kembang mèh mesthi duwé wujud simètris, kang asring bisa digunakaké minangka panyiri siji takson. Ana loro wujud kembang dhedhasar simetri dhapuré: aktinomorf ("duwé wujud lintang", simètri radhial) lan zigomorf (simètri kaca pengilon). Wujud aktinomorf luwih akèh ditemoni.

Pratélan jinising Kembang 
 Kembang Anggrek
 Kembang Arumdalu
 Kembang Bakung
 Kembang Flamboyan
 Kembang Kana 
 Kembang Kecubung
 Kembang Kemboja
 Kembang Kertas
 Kembang Mawar
 Kembang Matahari
 Kembang Mlathi
 Kembang Nusa Indah
 Kembang Puring
 Kembang Sedep Malem
 Kembang Sepatu
 Kembang Sruni
 Kembang Tembelek
 Kembang Thelekan
 Kembang Trompet
 Kembang Tulip
 Kembang Wijayakusuma

Tetuwuhan
Pratélan jinising tetuwuhan jamu lan bumbu
 Adas
 Bawang
 Bawang prei
 Bawang bombay
 Brambang
 Godhong kare
 Godhong salam
 Jahe
 Jeruk purut
 Kapulaga
 Kencur
 Kunci
 Kunir
 Kunir putih
 Laos
 Miri
 Mrica
 Pala
 Pekak
 Temugiring
 Temuireng
 Temulawak
 Tumbar

Uga delengen 
 Bumbon crakèn

Tetuwuhan jamu lan bumbu
Ing èlmu biologi lan ékologi, organisme (basa Yunani organon kang tegesé piranti/piranti) iku sajatiné bandha kang urip utawa kanthi èlmiah yaiku kumpulan sèl kang silih prabawa nganti duwé fungsi kang stabil lan duwé sipat urip. Mila organisme asring uga ingaran

Diarani organisme kompleks yèn kasusun saka akèh sèl.

Titikan 
Titikan umum kang ana ing organisme yaiku:
 Perlu panganan
 Ambegan
 Obah
 Tuwuh
 Tangkar-tumangkar
 Peka

Nanging titikan iku ora universal. Mikroorganisme upamané baktèri ora ambegan, nanging ngganggo jalur kimiawi liya. Akèh organisme kang ora obah, uga akèh organisme kang ora tangkar-tumangkar, sanajan spésiesé bisa tangkar-tumangkar.

Biologi
Buwana yaiku dharatan amba kang pérangan tengahé asipat garing amarga ora kena prabawa saka angin laut kang lembab. Buwana iku dharatan ing lumah bumi kang jembar banget, umum diarani kontinèn. Jaman saiki ana 5 buwana ing lumah bumi yaiku: Asia, Afrika, Amérika, Australia lan Éropah. Ananging pamérangan iku raket kaitane kaliyan pasebaran padunung, kamangka yèn dideleng saka fisiké, buwana Amérika iku ana Amérika Kidul lan Amérika Lor, uga ana buwana Antartika.

Sajarah 
Miturut Alfred Wagner, ilmuwan saka Jerman kang nemu téyori babagan pembentukan buwana, sadurungé jaman Karbon (+- 300 juta taun kapungkur), kabèh buwana kang ana saiki nggabung dadi siji kang sinebut Buwana Pangea. Buwana Pangea banjur pecah dadi 2, yaiku Buwana Laurasia lan Buwana Gondwana. Pecahé buwana Pangea iki kedadeyan sawatara 135 juta taun kapungkur. Banjur Buwana Laurasia pérangan kulon obah ngadoh mangalor, ngadohi buwana Gondwana kang akhiré dadi Buwana Amérika Utara. Déné buwana Gondwana ning kidul pecah dadi patang pérangan, yaiku:

Pérangan kulon terus geser mengulon dadi Buwana Amérika Kidul.

Pérangan wétan terus geser mengètan dadi Buwana Afrika.

Pérangan paling cilik kang pérangan wétan terus obah ning lor wétan lan dadi India.

Sing sapérangan manèh pecah dadi loro.

Cathetan sikil

Pirsani 
 Buwana Atlantis
Hobi utawa kesenengan iku kabèh kang disenengi masing-masing manungsa kang racaké dudu pagawéan utama/pokok ning pagawéan sambilan.

Werna-Werna hobi 
 Maca, iki hobi kang paling apik kanggo nambah ngèlmu
 Lumaku-lumaku utawa traveling ing nggon plesiran lan liya-liyané
 Kebon utawa nandur tetuwuhan upamané kembang, uwoh.
 Otomotif
 Musik
 lan liya-liyané

Kagunaan 
Kagunaan hobi iku antarané kanggo nyalurke kesenengan utawa kanggo ngilangke stress

Budaya
Hobi
Pariwisata, utawa uga sok-sokan diarani Turisme, iku aktivitas rékréasi manungsa karo dolan ing papan liya. Anging uga bisa tegesé indhustri sing njurung aktivitas iki.

Plesir utawa rekreasi iku dadi salah siji kebutuhan manungsa. Kabèh kagiyatan ing ana kaitane ing plesir iki uga warna-warna dhimènsi upamané: dhimènsi ékonomi, dhimènsi budaya lan liya-liyané.

Obyek Plesir 
 Plesir Alam iku ana hubungane ing keindahan alam
 Plesir Sajarah iku ana hubungane ing tilas-tilas sajarah
 Plesir Budaya

Sarana Plesir 
 Hotèl
 Biro Perjalanan

Mangga Pirsani 
 Museum
 Kebon Kewan
 Kebon Raya

Plesir
Obyek Plesir Pasisir 
Parangtritis
Logending
Pasisir Baron
Pasisir Krakal
Pelabuhan Ratu
Ancol
lyy

Obyek Plesir Gunung 
Baturaden
Kopeng
Kaliurang
Moga
Lyy

Obyek Plesir Liya 
Goa Lawa
Gembira Loka
Lyy

Plesir
Baturradèn iku obyèk plesir ana ing Wewengkon Kabupatén Banyumas. Baturadèn manggon ana ing léréng gunung Slamet.

Lokawisata Baturradèn 
Kang ana ing lokawisata Baturradèn ya iku:Kebun Raya lan Taman Botani, Grujugan Gumawang, Atraksi Grujugan Gumawang, Padusan banyu anget, Kolam langén, Aréna dolanan bocah, Flying Fox, Sepur cilik, Sepur listrik,Mogen (mobil genjot), Pit Banyu, Komédi Putar, Téater Alam, Menaran Pandang.

Wanawisata Baturradèn 
Wanawisata Baturradèn dohé antarané 2 km saka lokawisata Baturadèn. Ana ing wanawisata iki ana panggon kanggo kémah kang bisa nampung antarané 1000 tenda. Ana ing wana wisata iku uga kondhang karo sesawangan alam kang apik. Kejaba saka iku wana wisata iki uga ana cagar alam lan pembibitan wit-witan produksi kaya cemara, pines, lan liya-liyanĦ. Wana Wisata Baturadèn dijangkepi karo wisma kang kapasitasé 11 kamar.

Pancuran 3 
Wisata iki awujud pancuran kang jumlahé ana telu. Pancuran telu iki wujud padusan banyu panas kang ana kandungané wlirang. Pancuran telu iki dipercaya bisa nambani warna-warna laran kulit. Pancuran telu manggon ana ing sakndhuwuré pancuran pitu.

Pancuran 7 
Wisata iki awujud pancuran kang cacahé ana pitu. Pancuran pitu iki wujud padusan banyu panas kang ana kandungané wlirang. Pancuran pitu iki dipercaya bisa nambani warna-warna laran kulit. Pancuran pitu manggon ana ing sakngisoré pancuran telu. Pancuran Pitu dohé sakiwa-tengené 2,5 km saka Baturadèn. Pancuran iki awujud tuk banyu panas bumi kang duwé suhu antarané 60°-70 °C kang langsung mili saka léréng Gunung Slamet.

Telaga Sunyi 
Telaga Sunyi dohé +/-3 km ana ing sisih wétan Lokawisata Baturadèn. Panggon Plesiran iki awujud telaga kang banyuné adem.

Désa Wisata Baturadèn 
 
Désa wisata ing Baturadèn dadi andalan plesiran ana ing Baturadèn. Kang ana ing désa wisata iki ya iku:
 Curug gedhé
 Curug Kembar
 Curug Kabayan
 Omah Putih
 lori

Cathetan suku 

Plesir
Kaliurang iku obyek plesir ing kaki gunung Merapi, ing sisih lor kutha Yogyakarta.

Plesir
Kebon Kéwan iku enggon kéwan-kéwan sing dipelihara ing lingkungan buatan kanggo tontonan masarakat umum.
Gembira Loka
Ragunan

Mangga Pirsani 
Taman Safari
Suaka Margasatwa

Plesir
Gembira Loka iku arané kebon raja (kebon binatang) ing kutha Yogyakarta, dunungé ana ing gisiking Kali Gajahwong. Jembar wewengkon kebon iki watara 20 hèktar lan separoné dumadi saka alas lindhung. Ing kebon iki dikolèksi punjul 100 spésies Sato kéwan lan 61 spésies tetuwuhan

Kéwan 
Kebon Binatang Gembira Loka iki duwé manéka warna jinising spésies kang diadopsi saka luar nagari.

Mamalia 
 Gajah Sumatera
 Harimau Sumatera
 Kuda Nil
 Rusa Tutul
 Unta
 Simpanse 
 Orangutan
 Beruang Madu
 Wallaby
 Singa

Reptil 
 Buaya Muara
 Kura-kura Radiata
 Kura-kura Terapin
 Kura-kura Sulkata
 Kura-kura Kepala Ceri
 Biawak Naga
 Iguana Merah
 Kaiman Kerdil Cuvier
 lan sapanunggalé

Manuk 
 Kakaktua
 Nuri Bayan 
 Manuk Mbok
 Garudha Brontok 
 Garudha Bondol
 Pinguin Jackass
 lan sapanunggalé
PlesirKebon Raja ing YogyakartaPapan wisata ing Kutha Ngayogyakarta
Kebon Raya (utawa uga diarani kebon botani, taman botani) iku kebon sing mirunggan ditandhuri warna-warna tetuwuhan kanggo kagunaan panalitèn lan uga bisa kanggo obyek plesiran.

Kebon raya ing Indonésia antarané:
Kebon Raya Bogor
Kebon Raya Cibodas
Kebon Botani Puspiptek Serpong.

Mangga Pirsani 
Suaka Alam

Kebon Raya
Plesir
Prakata 
Suaka Alam iku yalah alas utawa belantara sing dikelola kanggo ngelindungi kekayaan keanekaragaman hayati utawa keindahan alam ing kawasan suaka iku. Istilah liyané yalah kawasan konservasi.

Jinis-Jinis 
Cagar Alam
Suaka Margasatwa

Mangga Pirsani 
Taman Nasional
Cagar Biosfer

Suaka Alam
Taman nasional iku wewengkon sing dilindungi pemerentah utawa lembaga tinentu kanggo ngindari kerusakan lan polusi.

Sajarah

Taman Nasional ing Indonésia 
 Taman Nasional Way Kambas
 Taman Nasional Bunaken
 Taman Nasional Komodo
 Taman Nasional Ujung Kulon
 Taman Nasional Gunung Leuser

Taman Nasional
Taman Nasional Komodo iku anané ing antara provinsi Nusa Tenggara Timur lan Nusa Tenggara Barat. Ana 3 pulau gedhé kang dadi kawasan taman nasional iki yaiku: pulo Komodo, pulo Rinca, lan pulo Padar. Taman nasional iki dibangun kanggo ngreksa komodo kang kalebu habitat uripé kéwan iki.

Ing taman nasional iki ana 277 spésies kéwan asal saka Asia lan Australia, yaiku 32 spésies mamalia, 128 spésies manuk, lan 37 spésies reptilia. Bebarengan karo komodo, saorané 25 spésies kéwan dharat lan manuk kalebu kéwan kang dilindhungi, amarga cacahé kang sethithik utawa winatesé panyebaran.

Saliyané iku, ing kawasan iki ana uga terumbu karang. Saorané ana 253 spésies karang kang yasa terumbu kang tinemu ing kana, lan watara 1.000 spésies iwak. Kaéndahan terumbu iki narik minat wisatawan manca kanggo nglangi utawa nyilem.

Pulo-pulo iki asliné wujud pulo vulkanis. Cacahing pedunung ing tlatah iki kurang luwih 4.000 jiwa. Ing taun 1986 taman nasional iki ditampa dadi Situs Warisan Donya UNESCO.

Gladri

Deleng uga 
 Pratélan Taman Nasional ing Indonésia

Pranala njaba 
 Komodo National Park  (basa Inggris)

Situs Warisan Donya ing Indonésia
Papan wisata ing Nusa Tenggara Kulon
Papan wisata ing Nusa Tenggara Wétan
Taman nasional ing Indonésia
Paribasan sugih tanpa bandha, digdaya tanpa aji, nglurug tanpa bala, menang tanpa ngasoraké iku tegesé manungsa kang sugih ing budi. Pakarti kang becik luwih larang regané tinimbang bandha pira baé, luwih guna tinimbang kadigdayan apa baé. Wong kang sugih pakarti lan becik budiné uga bisa menang tanpa kudu ngasoraké lan wani ngadhepi sapa baé amarga mbela bebener.

Uga delengen
 Paribasa lan Saloka Jawa

Paribasan Jawa
Jaka: Bocah lanang kang wis diwasa ning urung rabi
 Jaka jebug: Jaka kang wis tua ning urung rabi
 Perawan: Bocah wedo' kang wis diwasa ning urung rabi
 Perawan gendhor/kasèp: Perawan kang wis tua ning urung rabi
 Perawan sunthi: Perawan kencur utawa perawan cilik
 Randha tanggung: Randha kang esih enom
 Dhudha kawuk: dhudha kang wis tua
 Nini-nini: Wong wedo' kang wis tua banget
 Randha kisi: randha kang duwé anak lanang
 Randha Keringan: randha kang sugih bandha
 Randha kasihan: randha mlarat anke akèh
 Nyai, nyi: wong wadon kang diajeni

Basa Jawa
Ambu utawa ganda iku saka anané dat kimia, lumrahé wujud wujud gas kanthi konsèntrasi èncèr (cendhèk), kang ketampa liwat indra pangambu. Ambu bisa wujud ambu kang sedhep utawa ambu kang kurang énak. Aroma kang énak asring dianggo sajeroning panganan, pewangi ruangan, parfum, bumbu masakan lsp.

Rupa-rupa ambu 
 Apek: Kringet, pakeyan kotor
 Arum utawa wangi: Kembang, parfum
 Amis: Iwak mentah, getih
 Bacin utawa basin: Iwak bosok, paceran
 Langu: Mbako
 Pesing: Ompol
 Prengus: Daging wedhus mentah
 Sengak: Kandhang kéwan
 Tengik: Pacitan kang wis kadaluwarsa, kaya ta: wajik, klethikan, lsp.

Pranala njaba 
 Odors categorized by main chemical constituent and organized by odor class, percept, etc.
 Odors can be quantified for applications in industry such as a manufacturer wanting to control emissions to reduce complaints from neighbors and to conform with governmental environmental regulations 
 research into odors

Pangambu
Tembang bocah ing tlatah Jawa, lumrahé ditembang sambi dolanan nanging ana tembang bocah sing nembang iku biyungé kanggo nimang putra/putriné, tembangé: Tak Lelo Lelo Lelo Ledung.

Tembang bocah liya 
Dhondhong Apa Salak
Sluku Sluku Bathok
Cublak Cublak Suweng

Mangga pirsani 
Tembang Dolanan

Tembang
Tembang bocah
Tak Lela Lela Lela Ledhung 
tak lela lela lela ledhung

cup menenga aja pijer nangis

anakku kang ayu rupané

yèn nangis ndhak ilang ayune

tak gadhang bisa urip mulyo

dadiya wanita utama

ngluhurke asmane wong tuwa

dadiya pendhekaring bangsa

wis cup menenga anakku

kae mbulane ndadari

kaya buta nggegilani

lagi nggoleki cah nangis

tak lela lela lela ledhung

énggal menenga ya cah ayu

tak emban slendhang bathik kawung

yèn nangis mundak ibu bingung

tak lela lela ledhung

Maknane 
Tembang punika salah satunggalipun tembang kanggé bocah ingkang kondhang wonten in tanah Jawi. 'Tak lela lela ledhung' biyasa ditembangaken kaliyan ibu ingkang nggendhong putra utawi putrinipun ingkang taksih timur.

Tembang punika tegesipun bapak utawi ibu nglela-lela putranipun supados énggal tilem, supados boten rewel.

Tembang
Dondong Opo Salak 

dhondhong apa salak

dhuku cilik cilik

ngandhong apa mbecak

lumaku thimik thimik

adhik ndhèrèk ibu

tindak menyang pasar

ora pareng rewel

ora pareng nakal

mengko ibu mesthi

mundhut olèh-olèh

kacang karo roti

adhik diparingi

Maknane 

Tembang
Timang utawa nimang iku kabiasaan wong tuwa nggendong bocah, racaké nganggo jarit. Bocah sing ditimang racaké bocah sing arep bobok, turu utawa bocah sing lagi rewel.
Radèn Ngabèi iku salah sawijiné gelar saka kraton Jawa, mligi Kraton Surakarta. Lumrahé, priyayi kang nyandhang gelar iki wong njaba kraton kang olèh kanugrahan saka labuh-labeting marang wong akèh utawa pinunjul ing sawijining prakara.

Tokoh-tokoh kang duwé gelar iki
Ranggawarsita
Duddy Roesmara Donna, S.E, M.Si (PSEKP UGM)
Poerbatjaraka
Yasadipura I
Yasadipura II

Uga delengen 
 Sesebutan bangsawan Jawa

Sesebutan bangsawan Jawa
Bathari Kamaratih utawa Gèwi Ratuh iku paraga wayang garwané Bathara Kamajaya. Pasangan iki dadi wewujudaning déwa-dèwi asmara. Ing versi Indhia, Kamaratih karan uga Rati. Ing pedhalangan Jawa, Kamaratih asring karan Dewi Ratih waé.

Uga delengen 
 Wayang
 Pratélan paraga wayang

Paraga wayang
Apel iku wohe bunder-bunder, kélir kulité ana sing ijo enom, abang (enom karo tuwa), ana uga sing campuran. Rasané legi ning ana uga sing radha kecut. Yèn wis dioceki dagingé arubah wujud keliré dadi radha soklat, nanging tetep bisa dipangan. Apel bisa di temoni ing ngendi waé ing Pulo Jawa. Woh iki bisa minangka gawé wédangan.
Apel kalebu tuwuhan taunan. Apel asalé saka Asia Kulon. Apel akèh urip ing laladan kanthi iklim sub tropis. Ing Indonésia apel wis ditandur wiwit taun 1934 nganti saiki. Saiki variétas apel saya dibudidayaké.

Klasifikasi 
 Divisio: Spermatophyta
 Subdivisio: Angiospermae
 Klas: Dicotyledonae
 Ordo: Rosales
 Famili: Rosaceae
 Genus: Malus
 Spesies: Malus sylvestris Mill
Ana warna-warna variétas saka Malus sylvestris Mill iki. Saben variétas duwé ciri utawa titikan dhéwé-dhéwé. Tuladhané yaiku Rome Beauty, Manalagi, Anna, Princess Noble lan Wangli/Lali jiwo. Variétas iku kalebu variétas unggulan.

Apel sing kaloka ing Indonésia iku apel saking Malang, jenengé apel manalagi.

Kena ing guna 
Apel ngandhut vitamin C lan B. Saliyané iku apel kerep dadi buah kanggo diét dadi buah substitusi sega.
Apel bisa dimasak dadi puding. Saliyané iku apel uga bisa dirujak, digawé pay, digawé jus lan dipangan kanggo buah.
 Apel bisa kanggo nambah kekiyatan balung
 Apel bisa kanggo nyegah sakit asma
 Apel bisa kanggo nurunake kolesterol
 Apel bisa kanggo ngontrol diabetes
 Apel bisa kanggo nyegah sakit kanker
 APel saged nurunake bobot awak

Habitat 
Ing Indonésia apel bisa urip subur ing dhataran tinggi. Séntra produksi apel yaiku ing Malang (Batu lan Poncokusumo) lan Pasuruan (Nongkojajar), Jawa Timur. Laladan liyané kang akèh ditanduri apel yaiku Kayumas-Situbondo, Banyuwangi, Jawa Tengah (Tawangmangu), Bali (Buleleng dan Tabanan), Nusa Tenggara Barat, Nusa Tenggara Timur lan Sulawesi Selatan.
Sentra penanaman apel ing donya yaiku ing Éropah, Amérika, dan Australia.

Tuwuhan apel mbutuhaké sinar srengéngé kang cukup kanggo urip subur yaiku anatarané 50-60% saben dinané, luwih-luwih yèn wayah ngembang.
Suhu kang pas kanggo uripé apel yaiku 16-27 drajat C. Déné kalembaban udara kang dibutuhaké apel kanggo urip subur yaiku75-85%.

Cathetan suku

Gladri

Pranala njaba 
 Pirsanana daftar luwih saka 700 varietas apel-ing AllAboutApples.com
 Scintro fruit book-Kabèh bab woh-wohan